
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1448 


22 Οκτωβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Εγγυητική επιστολή καλής εκτέλεσης των όρων δρο¬ 
μολόγησης πλοίου. 1 

Καθορισμός διδικασίας όρων, δικαιωμάτων και υπο¬ 
χρεώσεων των διαγωνιζομένων και κάθε άλλου θέ¬ 
ματος σχετικού με τη διενέργεια πλειοδοτικού δια¬ 
γωνισμού για τον προσδιορισμό της προτεραιό¬ 
τητας παραβολής ή πρυμνοδέτησης πλοίου στον 
αφετήριο λιμένα συγκεκριμένης δρομολογιακής 


γραμμής. 2 

Καθορισμός τύπου, περιεχομένου και λοιπών απαι- 
τού μενών στοιχείων και εγγράφων καθώς και συ¬ 
ναφών προϋποθέσεων της δήλωσης τακτικής δρο¬ 
μολόγησης πλοίου. 3 


ΑΠΟΦΑΣΕΙ Σ 

Αριθ. 3332.3/1/19.10.2001 (1) 

Εγγυητική επιστολή καλής εκτέλεσης των όρων 
δρομολόγησης πλοίου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις της παραγρ. 3του άρθρου πέμπτου του 
Νόμου 2932/01 «Ελεύθερη παροχή υπηρεσιών στις θα¬ 
λάσσιες ενδομεταφορές- Σύσταση Γενικής Γραμματείας 
Λιμένων και Λιμενικής Πολιτικής - Μετατροπή Λιμενικών 
Ταμείων σε Ανώνυμες Εταιρείες και άλλες διατάξεις» (Α' 
145). 

β) Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (Α137) που προστέθηκε με το άρθρο 27 
του Ν. 2081/92 (Α' 154) και τροποποιήθηκε με την παρά¬ 
γραφο 2 του άρθρου 1 του Ν. 2469 / 97 «Περιορισμός και 
βελτίωση της αποτελεσματικότητας του κράτους κλπ.» 
(Α'38). 

γ) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Για την ακριβή και καλή εκτέλεση των όρων της δρο¬ 
μολόγησης επιβατηγού και οχηματαγωγού, επιβατηγού ή 


φορτηγού πλοίου για περίοδο ενός έτους (τακτική δρο¬ 
μολόγηση) κατατίθεται μέχρι 30 Σεπτεμβρίου εγγυητική 
επιστολή στην αρμόδια κατά περίπτωση Διεύθυνση του 
Υπουργείου Εμπορικής Ναυτιλίας ή Αιγαίου. 

2. Η εγγυητική επιστολή, εκδίδεται από πιστωτικά ιδρύ¬ 
ματα ή άλλα νομικά πρόσωπα που λειτουργούν νόμιμα 
στα Κράτη-Μέλη της Ευρωπαϊκής Ένωσης, του Ευρωπαϊ¬ 
κού Οικονομικού Χώρου ή της Ευρωπαϊκής Ζώνης Ελευ¬ 
θέρων Συναλλαγών και έχουν σύ μφωνα με τα ισχύοντα το 
δικαίωμα αυτό. Εάν η εγγύηση δεν είναι διατυπωμένη 
στην Ελληνική, θα συνοδεύεται από επίσημη μετάφραση. 

3. Με την εγγυητική επιστολή, το πιστωτικό ίδρυμα ανα- 
λαμβάνειτην υποχρέωση να καταβάλει το αναγραφόμενο 
στην εγγυητική επιστολή ποσό με μόνη τη δήλωση εκεί¬ 
νου προς τον οποίο απευθύνεται, χωρίς να μπορεί να 
ερευνά αν πράγματι υπάρχει ή αν είναι νόμιμη η απαίτηση. 

4. Η εγγυητική επιστολή καλής εκτέλεσης αναγράφει 
υποχρεωτικά τα ακόλουθα αναγκαία στοιχεία: 

- την ημερομηνία έκδοσής της 
-τον εκδότη 

- την Υπηρεσία προς την οποία απευθύνεται (αρμόδια 
Διεύθυνση του Υπουργείου Εμπορικής Ναυτιλίας ή Αιγαί¬ 
ου) 

- τον αριθμό της εγγύησης 

- το ποσό που καλύπτει η εγγύηση( αριθμητικά και ολο¬ 
γράφως) σε ΕΥΡΩ 

-τα στοιχεία του πλοίου (όνομα, λιμένας και αριθμός νη¬ 
ολογίου) 

- την πλήρη επωνυμία και τη διεύθυνση του πλοιοκτήτη 
(φυσικό ή νομικό πρόσωπο) υπέρ του οποίου εκδίδεται 

- την ημερομηνία λήξης της ισχύος της εγγύησης 
-τους όρους ότι: 

(ί) η εγγύηση παρέχεται ανέκκλητα και ανεπιφύλακτα, ο 
δε εκδότης παραιτείται της ένστασης της διζήσεως. 

(ϋ) το ποσό της εγγύησης τηρείται στη διάθεση της Υπη¬ 
ρεσίας και θα καταβληθεί ολικά ή μερικά μέσα σε τρεις (3) 
ημέρες μετά από απλή έγγραφη ειδοποίηση. 

(ϋί) σε περίπτωση κατάπτωσης της εγγύησης, το ποσό 
της κατάπτωσης υπόκειται σε πάγιο τέλος χαρτοσήμου. 

(ίν) η ανάληψη της υποχρέωσης από πιστωτικό ίδρυμα 
να καταβάλλει το αναγραφόμενο ποσό με μόνη τη δήλω¬ 
ση εκείνου προς τον οποίο απευθύνεται. 

Υπόδειγμα εγγυητικής επιστολής καλής εκτέλεσης πε- 
ριέχεται ως παράρτημα στην παρούσα απόφαση. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Η εγγυητική επιστολή έχει ισχύ για ολόκληρη τη δρο- 
μολογιακή περίοδο. 

6. Το ποσό που καλύπτει η εγγύηση καθορίζεται σύμ¬ 
φωνα με την παρακάτω περιγραφόμενη μέθοδο υπολογι¬ 
σμού, λαμβανομένων υπόψη απαραίτητα των στοιχείων 
μεταφορικής ικανότητας του πλοίου , της συχνότητας 
των υπηρεσιών , της μεταφορικής κίνησης και του ναύ¬ 
λου: 

I) Για τον υπολογισμό του ποσού της εγγυητικής επι¬ 
στολής καλής εκτέλεσης για Επιβατηγό (Ε/Γ) και Επιβα¬ 
τηγό - Οχηματαγωγά (Ε/Γ-Ο/Γ) πλοίαπολλαπλασιάζεται ο 
μέσος όρος της μεταφορικής ικανότητας του πλοίου σε 
επιβάτες θέρους και χειμώνα γιατηνδρομολογιακή γραμ¬ 
μή με την μεγαλύτερη συχνότητα, όπως αυτή αιτείται, και 
αναγράφεται στο Πιστοποιητικό Ασφαλείας (Π.Α) ή Πρω¬ 
τόκολλο Γενικής Επιθεώρησης (Π.Γ.Ε.) αυτού, επί (χ) την 
συχνότητα υπηρεσιών όπως αυτή προσδιορίζεται από το 
συνολικό αιτούμενο ετήσιο αριθμό κυκλικών δρομολο¬ 
γίων διαιρούμενο δια (./.) του αριθμού 365, επί (χ) την με¬ 
ταφορική κίνηση που προσδιορίζεται από τον συντελεστή 
1,5 για τα πλοία που προσεγγίζουν τους λιμένες Πειραιά, 
Ραφήνας, Πάτρας και 0,9 για τα πλοία που προσεγγίζουν 
στους λοιπούς λιμένες, επί (χ) τον δηλούμενο καθαρό 
ναύλο οικονομικής θέσης της μεγαλύτερης αιτούμενης 
διαδρομής. 

II) Για τον υπολογισμό του ποσού της εγγυητικής επι¬ 
στολής καλής εκτέλεσης για Φορτηγά-Οχηματαγωγά 
(Φ/Γ-Ο/Γ) πλοία πολλαπλασιάζεται η μεταφορική ικανό¬ 
τητα του πλοίου σε μονάδες υπολογισμού, κατά τα οριζό¬ 
μενα στην παράγραφο 1 του άρθρου πρώτου του Ν. 
2932/2001, επί (χ) την συχνότητα υπηρεσιών όπως αυτή 
προσδιορίζεται από το συνολικό αιτούμενο ετήσιο αριθμό 
κυκλικών δρομολογίων διαιρούμενο δια του αριθμού 365 
επί (χ) την μεταφορική κίνηση που προσδιορίζεται από 
τον συντελεστή 1,5 για τα πλοία που προσεγγίζουν τους 
λιμένες Πειραιά, Ραφήνας, Πάτρας και 0,9 για τα πλοία 
που προσεγγίζουν στους λοιπούς λιμένες επί (χ) τον δη¬ 
λούμενο καθαρό ναύλο της τιμής ανά μέτρο φορτηγού 
οχήματος της μεγαλύτερης αιτούμενης διαδρομής. 

III) Ανεξάρτητα από τα παραπάνω ο συντελεστής μετα¬ 
φορικής κίνησης διαμορφώνεται σε 0,6 εφόσον πλοίο 
οποιασδήποτε κατηγορίας περιλαμβάνει στα δρομολό¬ 


για του λιμάνι νησιού με πληθυσμό μικρότερο των τριών 
χιλιάδων εκατό (3100) κατοίκων σύμφωνα με την τελευ¬ 
ταία απογραφή. 

7. Σε περίπτωση μη καλής εκτέλεσης των δρομολογίων, 
ο αρμόδιος κατά περίπτωση Υπουργός, Εμπορικής Ναυ¬ 
τιλίας ή Αιγαίου αφού λάβει υπόψη όλα τα στοιχεία της 
παράβασης, τη βαρύτητα και τη διάρκεια αυτής αποφα¬ 
σίζει για μερική ή ολική κατάπτωση της εγγυητικής επι¬ 
στολής καλής εκτέλεσης. 

8. Σε περίπτωση που ο πλοιοκτήτης , κατά την διάρκεια 
της ετήσιας δρομολογιακής περιόδου αντικαταστήσει το 
πλοίο με άλλο ανάλογης μεταφορικής ικανότητας και 
ανάλογων προσόντων υποχρεούται να προσκομίσει στην 
αρμόδια κατά περίπτωση Διεύθυνση του Υπουργείου 
Εμπορικής Ναυτιλίας ή Αιγαίου επιστολή του αναγνωρι¬ 
σμένου πιστωτικού ιδρύματος ή άλλου νομικού προσώ¬ 
που που εξέδωσε την εγγυητική επιστολή για το αρχικά 
δρομολογημένο στη γραμμή πλοίο, με την οποία θα βε¬ 
βαιώνεται ότι αυτή εξακολουθεί να ισχύει και για το συ¬ 
γκεκριμένο πλοίο με τους ίδιους όρους και προϋποθέ¬ 
σεις. 

9. Η εγγυητική επιστολή καλής εκτέλεσης επιστρέφεται 
στον πλοιοκτήτη μετά τη λήξη της ετήσιας δρομολογια- 
κής περιόδου. 

10. Σε περίπτωση μεταβολής του προσώπου του πλοιο¬ 
κτήτη του δρομολογημένου πλοίου εφαρμόζονται οι δια¬ 
τάξεις της παραγράφου 4 του άρθρου πέμπτου του Ν. 
2932/01 (ΑΊ45) 

11. Η καθυστέρηση κατάθεσης της εγγυητικής επιστο¬ 
λής καλής εκτέλεσης στα προβλεπόμενα από την παρά¬ 
γραφο 1 της παρούσας απόφασης χρονικά όρια συνεπά¬ 
γεται προσαύξηση του ποσού εγγύησης κατά 2% για κά¬ 
θε ημέρα καθυστέρησης. Μετά την 31η Οκτωβρίου 
εγγυητικές επιστολές δεν γίνονται δεκτές. 

12. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

13. Η παρούσα να κοινοποιηθεί για εκτέλεση και να δη- 
μοσιευθεί στην Εφημερίδα της Κυβερνήσεως. 

Πειραιάς, 19 Οκτωβρίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 

ΠΑΡΑΡΤΗΜΑ 


ΥΠΟΔΕΙΓΜΑ 


ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΟΡΩΝ ΔΡΟΜΟΛΟΓΗΣΗΣ ΠΛΟΙΟΥ 

ΤΡΑΠΕΖΑ.(1). 

ΑΝΩΝΥΜΗ ΕΤΑΙΡΕΙΑ 
ΚΕΝΤΡΙΚΟ ΥΠΟΚΑΤΑΣΤΗΜΑ 
ΥΠΗΡΕΣΙΑ ΕΓΓΥΗΤΙΚΩΝ ΕΠΙΣΤΟΛΩΝ 
Δ/ΝΣΗ 


.(2). 

Προς:.(3) 

ΕΓΓΥΗΤΙΚΗ ΕΠΙΣΤΟΛΗ ΑΡΙΘΜΟΣ. (4). 

Κύριοι, 

Έχουμε την τιμή να σας γνωρίσουμε με την παρούσα ότι σας εγγυόμαστε ανεπιφύλακτα 

και ανέκκλητα, παραιτούμενοι της ένστασης της διζήσεως υπέρ ... ; ..(5)για 

το.(6), μέχρι το ποσόν των .(7) στο οποίο και μόνο περιορίζεται η 

εγγύησή μας για την καλή εκτέλεση από τον παραπάνω των όρων δρομολόγησης πλοίου σε 
γραμμή ή γραμμές του γενικού δικτύου ακτοπλοϊκών συγκοινωνιών, όπως αυτοί διατυπώνονται 
στον Νόμο 2932/2001 (ΦΕΚ 145 Α). 

Το παραπάνω ποσό τηρούμε στη διάθεσή σας και θα σας καταβάλλουμε χωρίς αντίρρηση, 
ένσταση και χωρίς να ερευνηθεί αν πράγματι υπάρχει ή αν είναι νόμιμη η απαίτηση (κύρια 
οφειλή) ολικά ή μερικά, σε περίπτωση ολικού ή μερικού καταλογισμού της εγγύησης καλής 
εκτέλεσης σε βάρος αυτού υπέρ του οποίου εκδόθηκε η παρούσα, μέσα σε τρεις ημέρες από την 
έγγραφη ειδοποίησή σας προς εμάς. 

Επίσης αναλαμβάνουμε την υποχρέωση να καταβάλλουμε το ανωτέρω ποσά με μόνη τη δήλωση 
εκείνου προς τον οποίο απευθύνεται. 

Η παρούσα ισχύει για το χρονικό διάστημα από.έως.Όταν πάψουν 

τα υπάρχοντα δικαιώματα σας από την παρούσα εγγυητική επιστολή , παρακαλούμε να μας 
επιστρέφετε το πρωτότυπο «επί αποδείξει» 

Σε περίπτωση κατάπτωσης της εγγύησης, το ποσό της κατάπτωσης υπάγεται σε πάγιο τέλος 
χαρτοσήμου. 

Σημειώστε, παρακαλούμε, ότι η παροχή εγγυητικών επιστολών έκδοσης της Τράπεζάς μας δεν 
έχει υπαχθεί σε κανένα περιορισμό ποσοτικού ορίου με τις σχετικές Υπουργικές διατάξεις, (ή 
δηλώνουμε ομοίως με την παρούσα ότι δεν υφϊσταται παράβαση των διατάξεων για όριο της 
Τράπεζάς μας σε σχέση με τις εγγυητικές επιστολές). 

Διατελούμε με τιμή, 

.( 8 ). 


Οδηγίεε συυπλήοωσπο των κενών διαστημάτων 

1. Επωνυμία εκδότη εγγύησης. 

2. Τόπος -χρονολογία. 

3. Η αρχή προς την οποία απευθύνεται. 

4. Στοιχεία της εγγυοδοσίας. 

5. Ονοματεπώνυμο και Διεύθυνση αυτού υπέρ του οποίου εκδόθηκε η εγγύηση. 

6. Επιβατηγό-Οχηματαγωγό (Ε/Γ-Ο/Γ) ή Επιβατηγό (Ε/Γ)ή Φορτηγό-Οχηματαγωγό (Φ/Γ- 
Ο/Γ)- Όνομα πλοίου, αριθμός και λιμένας νηολογίου. 

7. Το ποσό της εγγύησης αριθμητικά και ολογράφως. 

8 . Ονοματεπώνυμο και υπογραφή εκπροσώπου τράπεζας. 

Αριθ. 3332.3/2/19.10.2001 (2) 

Καθορισμός διαδικασίας, όρων, δικαιωμάτων και υπο¬ 
χρεώσεων των διαγωνιζομένων και κάθε άλλου θέμα¬ 
τος σχετικού με τη διενέργεια πλειοδοτικού διαγωνι¬ 
σμού για τον προσδιορισμό της προτεραιότητας πα¬ 
ραβολής ή πρυμνοδέτησης πλοίου στον αφετήριο 
λιμένα συγκεκριμένης δρομολογιακής γραμμής. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις της παραγράφου 5 του άρθρου τέταρ¬ 
του του Ν. 2932/2001 «Ελεύθερη παροχή υπηρεσιών στις 
θαλάσσιες ενδομεταφορές -Σύσταση Γ ενικής Γ ραμματεί- 
ας Λιμένων και Λιμενικής Πολιτικής - Μετατροπή Λιμενι¬ 
κών Ταμείων σε Ανώνυμες Εταιρείες και άλλες διατάξεις» 
(Α'/145). 

β. Τις διατάξεις του άρθρου 83 του Ν 2362/95 «Περί δη¬ 
μοσίου Λογιστικού Ελέγχου των δαπανών του Κράτους 
και άλλες διατάξεις» (Α'/247). 

γ. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (Α' /137) που προστέθηκε με το άρθρο 
27 του Ν.2081/92 (Α' /154) και τροποποιήθηκε με την πα¬ 
ράγραφο 2 του άρθρου 1 του Ν. 2469/97 «Περιορισμός 
και βελτίωση της αποτελεσματικότητας του κράτους 
κλπ.» (Α'/38). 

δ. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του Κρατικού Προϋπολογι¬ 
σμού, αποφασίζουμε: 

Καθορίζουμε τη διαδικασία, τους όρους, τα δικαιώματα 
και τις υποχρεώσεις των διαγωνιζομένων σχετικά με τη 
διενέργεια πλειοδοτικού διαγωνισμού για τον προσδιορι¬ 
σμό της προτεραιότητας παραβολής ή πρυμνοδέτησης 
πλοίου σε αφετήριο λιμένα συγκεκριμένης δρομολογια- 
κής γραμμής ,μετά την παρέλευση του δεκαημέρου από 
την πρόσκληση των πλοιοκτητών για συμφωνία και προ¬ 
σαρμογή των δρομολογίων και εφόσον τα ενδιαφερόμε¬ 
νο μέρη δεν συμφωνήσουν να τα προσαρμόσουν ανάλο¬ 
γα και ζητούν τη διάθεση χώρου παραβολής ή πρυμνοδέ¬ 
τησης σε αφετήριο λιμένα κατά τον ίδιο χρόνο, δηλαδή 
για χρονική διάρκεια κατά την οποία δεν είναι δυνατή η εύ¬ 
ρυθμη και ασφαλής λειτουργία του λιμένα και η εξυπηρέ¬ 
τηση των συγκοινωνιακών αναγκών, ως ακολούθως: 

I. ΕΚΔΟΣΗ ΠΡΟΚΗΡΥΞΗΣ 

Του διαγωνισμού προηγείται προκήρυξη η οποία κοινο¬ 
ποιείται στους ενδιαφερομένους, στον φορέα διοίκησης 
και εκμετάλλευσης του αφετήριου λιμένα, στη Γενική 
Γραμματεία Λιμένων και Λιμενικής Πολιτικής, στο Ναυτι¬ 
κό Επιμελητήριο Ελλάδος, στην οικεία Ένωση Εφοπλι¬ 
στών και στην οικεία Λιμενική Αρχή τουλάχιστον (20) εί¬ 
κοσι ημέρες πριν από τη διενέργειά του και περιλαμβάνει 
τον χρόνο (ημέρα και ώρα), τον τόπο διεξαγωγής του δια¬ 
γωνισμού, τον αφετήριο λιμένατης δρομολογιακής γραμ¬ 
μής, την διάρκεια ισχύος της κατά προτεραιότητα διάθε¬ 
σης του χώρου παραβολής ή πρυμνοδέτησης πλοίου, το 
ελάχιστο δικαίωμα καταβολής, τα πλοία και τις πλοιοκτή- 
τριες εταιρείες που αφορά ο διαγωνισμός καθώς και κά¬ 
θε άλλο στοιχείο και όρο που κρίνεται αναγκαίο για την 
ομαλή διεξαγωγή του διαγωνισμού ή για την εκπλήρωση 
του σκοπού διενέργειάς του. 

Επίσης η προκήρυξη δημοσιοποιείται συγχρόνως στην 
ιστοσελίδα του Υπουργείου Εμπορικής Ναυτιλίας στο 
διαδίκτυο. 


Σε περίπτωση επείγοντος, η ανωτέρω προθεσμία των 
(20) είκοσι ημερών επιτρέπεται να συντμηθεί σε (15) δε¬ 
καπέντε ημέρες με αιτιολογημένη απόφαση της Διεύθυν¬ 
σης Θαλασσίων Συγκοινωνιών του ΥΕΝ. 

II. ΔΙΚΑΙΩΜΑ ΣΥΜΜΕΤΟΧΗΣ 

Δικαίωμα συμμετοχής στο διαγωνισμό έχουν οι πλοιο¬ 
κτήτες (φυσικά ή νομικά πρόσωπα) τους οποίους αφορά 
η προκήρυξη, οι οποίοι παρίστανται οι ίδιοι κατά τη διε¬ 
νέργειά του ή οι νόμιμα εξουσιοδοτημένοι αντιπρόσωποί 
τους. 

III. ΕΠΙΤΡΟΠΗ ΔΙΕΞΑΓΩΓΗΣ ΤΟΥ ΔΙΑΓΩΝΙΣΜΟΥ 

Ο διαγωνισμός γίνεται δημόσια στον οριζόμενο από την 
προκήρυξη τόπο και χρόνο, από Επιτροπή, που αποτελεί- 
ται κατά περίπτωση από τους κατωτέρω: 
α) Για τους λιμένες του Νομού Αττικής: 

(ι) Τον Διευθυντή της Διεύθυνσης Θαλασσίων Συγκοι¬ 
νωνιών του ΥΕΝ , ως πρόεδρο 
(ιι) Εκπρόσωπο της οικείας Λιμενικής Αρχής του αφετή¬ 
ριου Λιμένα, ως μέλος 

(ιιι) Εκπρόσωπο του φορέα διοίκησης και εκμετάλλευ¬ 
σης του λιμένα, ως μέλος 

Χρέη γραμματέα στην επιτροπή εκτελεί κατώτερος 
αξιωματικός Λ.Σ. από τους υπηρετούντες στη Διεύθυνση 
Θαλασσίων Συγκοινωνιών, που ορίζεται με αναπληρωτή 
του, με διαταγή του Διευθυντού αυτής, 
β) Γ ια τους λοιπούς λιμένες της χώρας: 

(ι) Τον Περιφερειακό Διοικητή του Λιμενικού Σώματος, 
ως πρόεδρο 

(ιι) Εκπρόσωπο της οικείας Λιμενικής Αρχής, ως μέλος 
(ιιι)Εκπρόσωπο του φορέα διοίκησης και εκμετάλλευ¬ 
σης του λιμένα, ως μέλος 

Χρέη γραμματέα της επιτροπής εκτελεί αξιωματικός ή 
βαθμοφόρος οριζόμενος από τον οικείο λιμενάρχη. 

Στην περίπτωση απουσίας ή κωλύματος ο πρόεδρος και 
τα μέλη αναπληρώνονται από τους οριζομένους αντικα¬ 
ταστάτες τους και χρέη προέδρου εκτελεί ο αρχαιότερος 
αξιωματικός Λ.Σ. 

IV. ΔΙΑΔΙΚΑΣΙΑ ΔΙΕΞΑΓΩΓΗΣ ΔΙΑΓΩΝΙΣΜΟΥ 

α) Η Επιτροπή κατά την ημερομηνία και ώρα διεξαγω¬ 
γής του διαγωνισμού ενώπιον των συμμετεχόντων συ¬ 
ντάσσει πρακτικό στο οποίο καταγράφει τους συμμετέ- 
χοντες που δικαιούνται να λάβουν μέρος στο διαγωνισμό. 

β) Οι συμμετέχοντες καλούνται να υποβάλουν προφο¬ 
ρικές προσφορές μέχρι να αναδειχθεί η κατάταξη των 
πλειοδοτών και να διαμορφωθεί η σειρά προτεραιότητας 
αναχώρησης στη χρονική περίοδο κατά την οποία έχει εκ¬ 
δηλωθεί ενδιαφέρον. 

γ) Στο πρακτικό επισυνάπτεται πίνακας των διαδοχικών 
προσφορών των συμμετεχόντων με αναγραφόμενα τα 
προταθέντα κατά περίπτωση ποσά και μέχρι τελικής δια¬ 
μόρφωσης της τελικής προσφοράς με προσυπογραφή 
της από τον κάθε συμμετέχοντα. 

δ) Επί ενστάσεως παντός ενδιαφερομένου αποφαίνεται 
η επιτροπή και η απόφασή της καταχωρίζεται στο πρακτι¬ 
κό. 

ε) Μετά το πέρας του διαγωνισμού, ο Πρόεδρος της 
Επιτροπής, υποβάλει το ταχύτερο δυνατόν και όχι αργό¬ 
τερα από (2) δύο εργάσιμες ημέρες από την ημερομηνία 
διενέργειας του διαγωνισμού ,το σχετικό πρακτικό και τον 
επισυναπτόμενο σε αυτό πίνακα προσφορών στη Διεύ¬ 
θυνση Θαλασσίων Συγκοινωνιών του ΥΕΝ. 

V. ΔΙΑΔΙΚΑΣΙΑ ΚΑΤΑΚΥΡΩΣΗΣ 

α) Έκαστος πλειοδότης είναι υποχρεωμένος μέσα σε 

προθεσμία (10) εργάσιμων ημερών να καταβάλει εφάπαξ 
το ποσό πλειοδοσίας στον Ειδικό Λογαριασμό Ακτοπλοϊ¬ 
κών Συγκοινωνιών και να προσκομίσει το σχετικό παρα¬ 
στατικό καταβολής αυτού στο αρμόδιο τμήμα της Διεύ¬ 
θυνσης Θαλασσίων Συγκοινωνιών. 

β) Με απόφαση του Υπουργού Εμπορικής Ναυτιλίας, 
κατακυρώνεται το αποτέλεσμα του διαγωνισμού, το τα¬ 
χύτερο δυνατόν και όχι αργότερα από δέκα (10) ημέρες 
από την προσκόμιση του παραστατικού. 

γ) Αν πλοιοκτήτης δεν συμμορφωθεί με τα παραπάνω το 
ΥΕΝ μπορεί χωρίς άλλη ειδοποίηση ή διαδικασία να καλέ- 
σει τον αμέσως επόμενο πλειοδότη να καταθέσει το προ- 
σφερθέν από αυτόν ποσό στον Ειδικό Λογαριασμό Ακτο¬ 
πλοϊκών Συγκοινωνιών, οπότε και κατακυρώνεται σε αυ¬ 
τόν η προτεραιότητα παραβολής ή πρυμνοδέτησης του 
πλοίου στον αφετήριο λιμένα. 

VI. ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΠΛΕΙΟΔΟΤΗ 

α) Η παραχώρηση προτεραιότητας ισχύει αποκλειστικά 
για το κατονομαζόμενο στην απόφαση κατακύρωσης 
πλοίο με εξαίρεση την περίπτωση αντικατάστασής του 
σύμφωνα μετά οριζόμενα στηνπαρ. 6 του άρθρου τρίτου 
του Ν. 2932/01. 

β) Το αποκτηθέν δικαίωμα χρήσης του υπό διάθεση χώ¬ 
ρου παραβολής ή πρυμνοδέτησης του πλοίου στον αφε¬ 
τήριο λιμένα είναι προσωρινού χαρακτήρα και αφορά μό¬ 
νο τη χρονική περίοδο παραχώρησης της χρήσης για συ¬ 
γκεκριμένη γραμμή. 

γ) Η μη χρήση του δικαιώματος προτεραιότητας εκ μέ¬ 
ρους του πλειοδότη, μετά την κατακύρωσή της δεν γεννά 
αξίωση επιστροφής του καταβληθέντος δικαιώματος. 

δ) Σε περίπτωση έκτακτης ανάγκης, ή ανωτέρας βίας 
μπορεί να γίνει χρήση του χώρου παραβολής ή πρυμνο¬ 
δέτησης του αφετήριου λιμένα για την εξυπηρέτηση των 
συναφών αναγκών. 

Η παρούσα εφαρμόζεται από την 1η Φεβρουάριου 
2002 . 

Να κοινοποιηθεί και να δημοσιευθεί στην Εφημερίδα 
της Κυβερνήσεως. 

Πειραιάς, 19 Οκτωβρίου 2001 

ΟΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 
-♦- 

Αριθ. 3332.3/3/19.10.2001 (3) 

Καθορισμός τύπου, περιεχομένου και λοιπών απαιτούμε- 
νων στοιχείων και εγγράφων καθώς και συναφών προ¬ 
ϋποθέσεων της δήλωσης τακτικής δρομολόγησης 
πλοίου. 

ΟΙ ΥΠΟΥΡΓΟΙ ΕΜΠΟΡΙΚΗΣ ΝΑΥΤΙΛΙΑΣ - ΑΙΓΑΙΟΥ 

Έχοντας υπόψη: 

α) Τις διατάξεις της παραγράφου 2 του άρθρου τέταρ¬ 
του του Ν. 2932/2001 (ΦΕΚ 145 Α727.6.2001) «Ελεύθερη 
παροχή υπηρεσιών στις θαλάσσιες ενδομεταφορές - Σύ¬ 
σταση Γ ενικής Γ ραμματείας Λιμένων και Λιμενικής Πολι- 
τικής-Μετατροπή Λιμενικών Ταμείων σε Ανώνυμες Εται¬ 
ρείες και άλλες διατάξεις». 

β) Τις διατάξεις του άρθρου 29 Ατού Ν. 1558/85 (ΦΕΚ 
37 Α'/1985) «Κυβέρνηση και Κυβερνητικά όργανα» όπως 
προστέθηκε με το άρθρο 27 του Ν. 2081 /92 (ΦΕΚ154 
Α71992) και τροποποιήθηκε μετηνπαρ. 2Ατου άρθρου 1 
του Ν. 2469/97 (ΦΕΚ 38 Α71997) «περιορισμός και βελ¬ 


τίωση του της αποτελεσματικότητας των κρατικών δαπα¬ 
νών και άλλες διατάξεις». 

γ) τις διατάξεις του άρθρου 18 του Ν. 2753/17.11.99 
«Απλοποιήσεις στη φορολογία εισοδήματος και άλλες 
διατάξεις» (Α' 249) και τις σε εφαρμογή αυτών εκδοθείσες 
αποφάσεις Υπουργείου Οικονομικών αριθμ. 1039904/ 
2430/0016 Α/25.4.2000 «παροχή τηλεομοιοτυπίας με την 
οποία βεβαιώνεται η φορολογική ενημερότητα συναλ- 
λασσομένων σε πιστοποιημένους φορείς, Υπηρεσίες και 
πρόσωπα». 

δ) Το γεγονός ότι από τις διατάξεις της παρούσας από¬ 
φασης δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 

1. Για την τακτική δρομολόγηση επιβατηγού και οχημα¬ 
ταγωγού πλοίου, επιβατηγού, ή φορτηγού σε γραμμή ή 
γραμμές ενταγμένες στο γενικό δίκτυο ακτοπλοϊκών συ¬ 
γκοινωνιών, υποβάλλεται μέχρι την 31η Ιανουάριου κάθε 
έτους στις αρμόδιες κατά περίπτωση Διευθύνσεις των 
Υπουργείων Εμπορικής Ναυτιλίας και Αιγαίου δήλωση 
δρομολόγησης πλοίου για την δρομολογιακή περίοδο 
από την 1η Νοεμβρίου του ιδίου έτους μέχρι την 31η 
Οκτωβρίου του επομένου έτους, συμπληρωμένη όπωςτο 
επισυναπτόμενο στην παρούσα ΥΠΟΔΕΙΓΜΑ I. 

Για τον προσδιορισμό του χρόνου διακοπής εκτέλεσης 
δρομολογίων λαμβάνονται υπόψη κατά περίπτωση οι δια¬ 
τάξεις του άρθρου έκτου του Νόμου 2932/2001 καθώς και 
οι Αποφάσεις που εκδίδονται σε εφαρμογή αυτού. 

2. Για τη γραμμή ή γραμμές που το πλοίο θα εκτελεί εν¬ 
δομεταφορές υποβάλλεται μαζί με τη δήλωση Πίνακας 
ετησίων δρομολογίων συμπληρωμένος σύμφωνα με υπό¬ 
δειγμα το οποίο επισυνάπτεται στην παρούσα (ΥΠΟΔΕΙΓ- 
ΜΑ III). Κατά την σύνταξη του Πίνακα λαμβάνονται υπόψη 
κυρίως τα ακόλουθα στοιχεία: 

α) Ο ακριβής κατά το δυνατόν υπολογισμός των ωρών 
κατάπλου και απόπλου του πλοίου σε όλους τους λιμένες 
προσέγγισης, βάσει της δηλούμενης για τούτο ταχύτη¬ 
τας του πλοίου , του απαιτούμενου χρόνου παραμονής 
για την αποεπιβίβαση των επιβατών και φορτοεκφόρτωση 
των οχημάτων, των απαιτούμενων χρόνων ελιγμών κατά 
την είσοδο και έξοδο του πλοίου σε κάθε λιμένα προσέγ¬ 
γισης. Πλέον των ανωτέρω πρέπει να λαμβάνεται υπόψη 
ο απαιτούμενος χρόνος καθαρισμού, ανεφοδιασμού με 
καύσιμα και απαραίτητα είδη του πλοίου. 

β) Οι απαιτήσεις του Μέρους Α νΐΙΙ/1 της Διεθνούς Σύμ¬ 
βασης 5Τ0νν 78/95 (Π.Δ. 132/11.6.97) και οι όροι της οι¬ 
κείας Συλλογικής Σύμβασης Ναυτικής Εργασίας. 

γ) Οι απαιτήσεις περί μέγιστου χρόνου απασχόλησης 
των πληρωμάτων, τόσο ημερησίως όσο και εβδομαδιαί- 
ως, σύμφωνα με τα οριζόμενα στην ισχύουσα νομοθεσία 
για τα Ε/Γ και Ε/Γ-Ο/Γ πλοία που υπάγονται στους Κώδι¬ 
κες Ταχύπλοων ή Δυναμικώς Υποστηριζόμενων Σκαφών. 

δ) Οι αυξημένες συγκοινωνιακές ανάγκες, σε περιό¬ 
δους αιχμής ή ημέρες αργιών ώστε να εξυπηρετείται κα¬ 
νονικά και χωρίς προβλήματα το επιβατικό κοινό. 

3. Τα έγγραφα που συνυποβάλλονται με τη δήλωση 
δρομολόγησης για να αποδεικνύεται η συνδρομή των 
προϋποθέσεων του άρθρου τρίτου του Νόμου 2932/2001 
είναι πιστοποιητικά που αφορούν τον πλοιοκτήτη και πι¬ 
στοποιητικά που αφορούν το πλοίο: 

Α. ΠΙΣΤΟΠΟΙΗΤΙΚΑ ΠΟΥ ΑΦΟΡΟΥΝ ΤΟΝ ΠΛΟΙΟΚΤΗΤΗ 

I. α) Απόσπασμα Ποινικού Μητρώου έκδοσης του τε¬ 
λευταίου τριμήνου ή ισοδύναμου εγγράφου αρμόδιας δι¬ 
καστικής ή διοικητικής αρχής της χώρας εγκατάστασης, 

από το οποίο να προκύπτει ότι δεν έχει καταδικαστεί με 
αμετάκλητη απόφαση για αδίκημα από αυτά που αναφέ- 
ρονται στην παραγράφο 2 δ(αα) του άρθρου τρίτου του 
Νόμου 2932/2001. 

β) Π ιστοποιητικό αρμόδιας δικαστικής ή διοικητικής αρ¬ 
χής έκδοσης του τελευταίου εξαμήνου περί μη θέσεως σε 
κατάσταση πτώχευσης ή σε εκκαθάριση ή σε αναγκαστι¬ 
κή διαχείριση ή σε άλλη παρεμφερή διαδικασία. Στις πε¬ 
ριπτώσεις κατά τις οποίες η χώρα εγκατάστασης δεν εκ¬ 
δίδει τέτοια έγγραφα ή πιστοποιητικά ή αυτά δεν καλύ¬ 
πτουν όλες τις περιπτώσεις που αναφέρονται παραπάνω, 
μπορεί να αντικατασταθούν αυτά με ένορκη δήλωση του 
ενδιαφερομένου ενώπιον δικαστικής ή διοικητικής αρ¬ 
χής, συμβολαιογράφου ή οποιοσδήποτε άλλης αρμόδιας 
αρχής της χώρας. Σε χώρες που δεν προβλέπεται ένορκη 
δήλωση μπορεί να αντικατασταθεί αυτή από υπεύθυνη 
δήλωσή τους. Η αρμόδια αρχή ή ο συμβολαιογράφος 
στην περίπτωση αυτή εκδίδει πιστοποιητικό που βεβαιώ¬ 
νει την γνησιότητα της ένορκης δήλωσης ή της υπεύθυ¬ 
νης δήλωσης. 

γ) Πιστοποιητικό αρμόδιας αρχής έκδοσης του τελευ¬ 
ταίου διμήνου ότι έχει εκπληρώσει τις φορολογικές του 
υποχρεώσεις και τις υποχρεώσεις από εισφορές κοινωνι¬ 
κής ασφάλισης πριν από την ημερομηνία κατάθεσης της 
δήλωσης δρομολόγησης σύμφωνα με την ισχύουσα νο¬ 
μοθεσία. 

δ) Πιστοποιητικό ασφαλιστικής επιχείρησης ή αλληλα- 
σφαλιστικού συνεταιρισμού που έχει εγκατασταθεί και 
λειτουργεί νόμιμα στην Ελλάδα ή σε κράτος-μέλος της 
Ευρωπαϊκής Ένωσης (Ε.Ε.) ή του Ευρωπαϊκού Οικονομι¬ 
κού Χώρου (ΕΟΧ) ή της Ευρωπαϊκής Ζώνης Ελεύθερων 
Συναλλαγών (ΕΖΕΣ) εκτός από την Ελβετία, για κάλυψη 
της αστικής ευθύνης του πλοιοκτήτη από απαιτήσεις που 
έχουν αιτία ή αφορμή τις περιπτώσεις που ειδικότερα 
αναφέρονται στην παράγραφο 2 (ε) του άρθρου τρίτου 
του Νόμου 2932/2001 και σε ποσό τουλάχιστον ίσο με το 
όριο ευθύ νης του πλοιοκτήτη όπως προβλέπεται στην πα¬ 
ράγραφο 4 του άρθρου τρίτου του ιδίου ως άνω νόμου. 

ε) Υπεύθυνη δήλωση ότι έχει ή πρόκειται να εγκαταστή- 
σει και να χρησιμοποιήσει Ηλεκτρονικό Σύστημα Κράτη¬ 
σης Θέσεων και Έκδοσης Εισιτηρίων Επιβατών και Απο¬ 
δείξεων μεταφοράς οχημάτων ή/ και Καταγραφής Επι- 
βαινόντων. Πριν την έναρξη των δρομολογίων πρέπει να 
υποβάλλεται βεβαίωση της Διεύθυνσης Πληροφορικής 
και Νέων Τεχνολογιών του Υπουργείου Εμπορικής Ναυτι¬ 
λίας ότι το δηλωθέν σύστημα λειτουργεί σύμφωνα με τις 
κείμενες διατάξεις. 

στ) Παραστατικό πληρωμής του προβλεπομένου παρά¬ 
βολου σύμφωνα μετά οριζόμενα στηνπαρ. 1 του Άρθρου 
5του Ν 2932/2001 (ΑΊ45) υπέρτου Ειδικού Λογαριασμού 
Ακτοπλοϊκών Συγκοινωνιών. 

II Στην περίπτωση της παραγράφου 3 του άρθρου τρί¬ 
του του Νόμου 2932/2001 απαιτείται να κατατεθεί κατα¬ 
στατικό της εταιρείας ή απόφαση Διοικητικού Συμβουλί¬ 
ου ή συμβολαιογραφική πράξη ή εξουσιοδοτική επιστολή 
ή οποιοδήποτε άλλο δικαιολογητικό από το οποίο να προ¬ 
κύπτει σαφώς η ιδιότητα των συγκεκριμένων προσώπων. 

Β. ΠΙΣΤΟΠΟΙΗΤΙΚΑ ΠΟΥ ΑΦΟΡΟΥΝ ΤΟ ΠΛΟΙΟ 

Ι.α) Έγγραφο Εθνικότητας 

β) Πιστοποιητικό Ασφαλείας ή Πρωτόκολλο Γενικής 
Επιθεώρησης. 

γ) Πιστοποιητικό καταμέτρησης. 


δ) Υπεύθυνη δήλωση της πλοιοκτήτριας εταιρείας περί 
εφαρμογής απαιτήσεων ΔΣ 3ΤΟ\Λ/ 78/95 και όρων Συλλο¬ 
γικής Σύμβασης αλλά και όρων περί μεγίστου χρόνου 
απασχόλησης των πληρωμάτων των ταχυπλόων ή δυνα- 
μικώς υποστηριζόμενων σκαφών σύμφωνα με τις διατά¬ 
ξεις της ισχύουσας νομοθεσίας. 

ε) Υπεύθυνη δήλωση του πλοιοκτήτη ή της πλοιοκτή- 
τριας εταιρείας ότι το πλοίο ανταποκρίνεται στις δυνατό¬ 
τητες της λιμενικής υποδομής των λιμένων προσέγγισης 
καθώς και στις ειδικές απαιτήσεις της συγκεκριμένης 
δρομολογιακής γραμμής. 

στ) Βεβαίωση της αρμόδιας αρχής του κράτους νηολό¬ 
γησης ότι το πλοίο συγκεντρώνει όλες τις νόμιμες προϋ¬ 
ποθέσεις να παρέχει υπηρεσίες θαλάσσιων ενδομεταφο- 
ρών στο κράτος-μέλος που είναι νηολογημένο. 

ζ) Εγγυητική επιστολή καλής εκτέλεσης των όρων και 
των προϋποθέσεων δρομολόγησης πλοίου όπως ορίζεται 
με την παράγραφο 3 του άρθρου πέμπτου του Νόμου 
2932/2001. 

II. Η κατάθεση των δικαιολογητικώντης παραγράφου 3 
περίπτωση Α υπό στοιχεία I (β) και Ι(δ) μπορεί να παρατα- 
θεί μέχρι και είκοσι ημέρες αν συντρέχει λόγος. Η κατά¬ 
θεση της βεβαίωσης της παραγράφου 3 περίπτωση Β υπό 
στοιχείο Ι(ζ) μπορεί να παραταθεί μέχρι 30 Σεπτεμβρίου. 

Γ. ΠΛΟΙΟ ΥΠΟ ΜΕΤΑΣΚΕΥΗ Ή ΚΑΤΑΣΚΕΥΗ 

Στην περίπτωση πλοίου που είναι υπό μετασκευή ή κα¬ 
τασκευή, ο ενδιαφερόμενος προσκομίζει τα απαραίτητα 
στοιχεία από τα οποία αποδεικνύεται ο χρόνος ολοκλή¬ 
ρωσης της μετασκευής ή κατασκευής και ετοιμότητας 
του πλοίου για δρομολόγηση στην συγκεκριμένη γραμμή. 

Μετά την ολοκλήρωση της κατασκευής υποχρεούται 
έγκαιρα και πριν από τη δρομολόγησή του να προσκομί¬ 
σει τα σχετιζόμενα με αυτή υπόλοιπα πιστοποιητικά μέχρι 
30 Σεπτεμβρίου. 

Δ. ΠΛΟΙΟ ΠΟΥ ΤΕΛΕΙ ΣΕ ΑΚΙΝΗΣΙΑ 
Ο ενδιαφερόμενος πλοιοκτήτης προσκομίζει όλα τα 
προβλεπόμενα στην παρούσα δικαιολογητικά, πλην του 
Πιστοποιητικού Ασφαλείας ή Πρωτοκόλλου Γενικής Επι¬ 
θεώρησης τα οποία προσκομίζει έγκαιρα και όχι αργότε¬ 
ρα από την 30η Σεπτεμβρίου. 

4. Από τα ανωτέρω πιστοποιητικά όσα εκδίδονται σε 
γλώσσα άλλη πλην της ελληνικής, πρέπει να συνοδεύο¬ 
νται από επίσημη μετάφρασή τους στην ελληνική γλώσσα 
από κρατική αρχή ή από εξουσιοδοτημένα από τη νομο¬ 
θεσία πρόσωπα. 

5. Όλα τα πιο πάνω πιστοποιητικά μπορούν να υποβάλ¬ 
λονται σε επικυρωμένα αντίγραφα, θεωρημένα από αρ¬ 
μόδια κρατική αρχή ή εξουσιοδοτημένα προς τούτο πρό¬ 
σωπα . 

6. Στη δήλωση αναγράφεται επίσης η ανώτατη τιμολό¬ 
γηση της παρεχόμενης υπηρεσίας για την οικονομική ή 
υπάρχουσα ενιαία θέση επιβατών και για τα οχήματα, 
όπως στο συνημμένο στην παρούσα ΥΠΟΔΕΙΓΜΑ VI 

7. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

8. Η παρούσα να κοινοποιηθεί για εκτέλεση και να δη¬ 
μοσιευτεί στην Εφημερίδα της Κυβερνήσεως. 

Πειραιάς, 19 Οκτωβρίου 2001 

ΟΙ ΥΠΟΥΡΓΟΙ 

ΕΜΠΟΡΙΚΗΣ ΝΑΥΤΙΛΙΑΣ ΑΙΓΑΙΟΥ 

ΧΡΗΣΤΟΣ ΠΑΠΟΥΤΣΗΣ ΝΙΚΟΣ ΣΗΦΟΥΝΑΚΗΣ 

ΥΠΟΔΕΙΓΜΑ I 

προς ΥΠΟΥΡΓΕΙΟ 

ΔΙΕΥΘΥΝΣΗ- 

ΤΜΗΜΑ - 


ΔΗΛΩΣΗ ΤΑΚΤΙΚΗΣ 
ΔΡΟΜΟΛΟΓΗΣΗΣ ΠΛΟΙΟΥ 


ΟΝΟΜΑ : 


ΕΠΩΝΥΜΟ 


ΙΔΙΟΤΗΤΑ 1 


ΔΙΕΥΘΥΝΣΗ 


ΤΑΧ.ΚΩΔΙΚΑΣ 


ΤΗΛΕΦΩΝΟ 


ΤΕΕΕΧ 


ΡΑΧ 


Ε-ΜΑΙΕ 


ΕΠΩΝΥΜΙΑ 

1ΙΛΟΙΟΚΤΗΤΡΙΑΣ 
ΕΤΑΙΡΕΙΑΣ 


ΠΡΟΕΔΡΟΣ Δ.Σ. 


ΔΙΕΥΘΥΝΩΝ Ή 
ΕΝΤΕΤΑΛΜΕΝΟΣ 

Ή ΣΥΜΠΡΑΤΤΩΝ 


ΔΙΑΧΕΙΡΙΣΤΗΣ: 


ΝΟΜΙΜΟΣ 

ΕΚΠΡΟΣΩΠΟΣ 



Έχοντας υπόψη το Ν.2932/01 (ΑΊ45) 

καν την αρνθ...Υ.Α., σας υποβάλλω 

τα όπισθεν αναγραφόμενα δικαιολογητικά και 
δηλώνω ότι επιθυμώ να δρομολογήσω το 
πλοίο μου 4 .. 


κατά τη δρομολογιακή περίοδο από 1/11/.- 

31/10/.στη γραμμή /ές του γενικού δικτύου 

ακτοπλοϊκών συγκοινωνιών: 

α)... 

β) 

γ).. 

με ανώτατη τιμολόγηση μεταφοράς επιβατών 
και οχημάτων όπως στο συνημμένο 
ΥΠΟΔΕΙΓΜΑ VI. 

Παρακαλώ για τις δικές σας ενέργειες. 


Ημερομηνία 


Ο δηλών 


ΟΔΗΓΙΕΣ ΣΥΜΠΛΗΡΩΣΗΣ 

1. Το αρμόδιο Υπουργείο Εμπορικής Ναυτιλίας ή Αιγαίου, Διεύθυνση και τμήμα 

2. Το όνομα εκείνου που υπογράφει τη δήλωση και δεσμεύει με την υπογραφή του την εταιρεία. 

3. Πρόεδρος Διοικητικού Συμβουλίου. Διευθύνων ή Εντεταλμένος ή Συμπράττων Σύμβουλος . Διαχειριστής ή Νόμιμος 
Εκπρόσωπος 

4. Όνομα και νηολόγιο πλοίου 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΠΙΣΥΝΑΠΤΟΝΤΑΙ 

I .Παράβολό υπέρ Λογαριασμού Ακτοπλοϊκών Συγκοινωνιών (άρθρο πέμπτο Ν. 2932/2001) □ 

2. Στοιχεία προσδιορισμού πλοίου (ΥΠΟΔΕΙΓΜΑ II) □ 

3. Πίνακας ετησίων δρομολογίων (ΥΠΟΔΕΙΓΜΑ III) □ 

4. Απόσπασμα ποινικού μητρώου □ 

5. Πιστοποιητικό περί μη πτώχευσης, εκκαθάρισης, αναγκαστικής διαχείρισης κλπ □ 

6. Πιστοποιητικό περί εκπλήρωσης φορολογικών υποχρεώσεων □ 

7. Πιστοποιητικό περί εκπλήρωσης εισφορών κοινωνικής ασφάλισης □ 

8. Πιστοποιητικό κάλυψης αστικής ευθύνης □ 

9. Υπεύθυνη δήλωση για εγκατάσταση και χρήση Η.Σ.Κ.Θ.Ε.Ε.Α, □ 

10. Έγγραφο Εθνικότητας πλοίου □ 

II .Πιστοποιητικό Ασφάλειας ή Πρωτόκολλο Γενικής Επιθεώρησης □ 

12. Πιστοποιητικό Καταμέτρησης □ 

13. Υπεύθυνη δήλωση περί εφαρμογής Α.Σ. δΤΟ\Υ 78/95 κλπ (ΥΠΟΔΕΙΓΜΑ IV ) □ 

14. Υπεύθυνη δήλωση ότι το πλοίο ανταποκρίνεται στη λιμενική υποδομή (ΥΠΟΔΕΙΓΜΑ V) □ 

15. Βεβαίωση της αρμόδιας αρχής του κράτους νηολόγησης ότι το πλοίο μπορεί να παρέχει 
υπηρεσίες 

ενδομεταφορών (για νηολόγιο κράτους Ε.Κ. ή Ε.Ο.Χ. ή Ε.Ζ..Ε.Σ. πλην Ελβετίας ) Π 

16. Καταστατικό εταιρείας ή απόφαση Α.Σ. ή συμβολαιογραφική πράξη ή εξουσιοδοτική επιστολή □ 

17. Ανώτατη τιμολόγηση παρεχόμενης υπηρεσίας θαλασσίων ενδομεταφορών (ΥΠΟΔΕΙΓΜΑ VI) □ 

ΥΠΟΔΕΙΓΜΑ II 

ΣΤΟΙΧΕΙΑ ΠΡΟΣΔΙΟΡΙΣΜΟΥ ΠΛΟΙΟΥ 


| ΟΝΟΜΑ ΠΛΟΙΟΥ 1 ! 

| ΤΥΠΟΣ ΠΛΟΙΟΥ 2 | 



| ΛΙΜΕΝΑΣ ΚΑΙ ΑΡΙΘΜΟΣ ΝΗΟΛΟΓΙΟΥ | 


I ΔΔΣ 3 | I 


I ΧΩΡΗΤΙΚΟΤΗΤΑ | 4 

5 

| 


ΤΑΧΥΤΗΤΑ' 


ΤΑΧΥΠΛΟΟ 


ΝΑΙ □ 


ΟΧΙ □ 


ΟΛΙΚΟ ΜΗΚΟΣ (μ.μ.) 


ΜΕΓΙΣΤΟ ΠΛΑΤΟΣ (μ.μ.) 


ΕΜΦΟΡΤΟ ΒΥΘΙΣΜΑ (μ.μ.) 



ΕΤΟΣ ΚΑΘΕΛΚΥΣΗΣ 


ΥΛΙΚΟ ΚΑΤΑΣΚΕΥΗΣ 



ΧΕΙΜΩΝΑ 

ΘΕΡΟΥΣ 

ΜΕΤΑΦΟΡΙΚΗ ΙΚΑΝΟΤΗΤΑ ΣΕ 

Α) 


ΕΠΙΒΑΤΕΣ 7 

Β) 



Γ) 



ΜΕΤΑΦΟΡΙΚΗ ΙΚΑΝΟΤΗΤΑ ΣΕ 

ΟΧΗΜΑΤΑ 

ΣΥΝΟΛΙΚΟ ΕΜΒΑΔΟΝ 

ΧΩΡΟΥ ΟΧΗΜΑΤΩΝ (τ.μ.) 


ΣΥΝ. ΑΡΙΘΜΟΣ ΕΙΧ 8 


ΕΜΒΑΔΟΝ ΣΤΑΘΜΕΥΣΗΣ 
ΦΟΡΤΗΓΩΝ (τ.μ.) 


ΑΡΙΘΜΟΣ 

ΦΟΡΤΗΓΩΝ 8 


ΣΥΝΟΛΙΚΟ ΜΗΚΟΣ 

ΛΩΡΙΔΩΝ (μ.μ.) 



ΑΡΙΙΥΙΟΣ ΜΗΧΑΝΩΝ 


ΙΠΠΟΔΥΝΑΜΗ 


ΕΛΙΚΑΣ ΕΛΙΓΜΩΝ ΠΛΩΡΗΣ 


ΟΔΗΓΙΕΣ ΣΥΜΠΛΗΡΩΣΗΣ: 

1. Οπως στο έγγραφο εθνικότητας 

2. επιβατηγό (Ε/Γ). επιβατηγο-οχηματαγωγό (Έ/Γ-Ο/Γ), φορτηγό-οχηματαγωγό (Φ/Γ-Ο/Γ) 

3. Διεθνές Διακριτικό Σήμα 

4. Σε «μονάδες υπολογισμού» σύμφωνα με τη Δ.Σ. «Για την καταμέτρηση της χιορητικότητας των πλοίοιν του 1969 (Ν 1373/1983, Α'92) 

5. Για Ε/Γ πλοία που δεν είναι υπόχρεα σε καταμέτρηση με. τη Δ.Σ. 1969 αναγράφεται σε κόρους ολικής χωρητικότητας (Κ.Ο.Χ.) σύμφωνα με την 
ελληνική νομοθεσία 

6. Αναγράφεται η οικονομική ταχύτητα σε κόμβους. Εάν το πλοίο έχει αναγνωρισΟεί σύμφωνα με τον Κιόδικα Ταχυπλοΐαν σκαφών ( Η.8.0.) ή το 
Κώδικα Δυναμικώς Υποστηριζομένιον καταγράφεται ως ταχύπλοο 

7. Λναφέρεται ο αριθμός επιβατών χειμώνα και θέρους που αναγράφεται στο ΓΙ Α. ή το Π.Γ.Ε. για κάθε δηλωθείσα δρομολογιακή γραμμή του 
ΥΠΟΔΕΙΓΜΑΤΟΣ I 

8. Ο αριθμός οχημάτων φορτηγών ή ΕΙΧ αναφέρεται ενδεικτικό. 

ΥΠΟΔΕΙΓΜΑ IV 

ΚΕΙΜΕΝΟ ΥΠΕΥΘΥΝΗΣ ΔΗΛΩΣΗΣ ΤΟΥ Ν. 1599/86 

(υπογράφεται από τον νόμιμο εκπρόσωπο της πλοιοκτήτριας εταιρείας) 

«... λαμβάνοντας υπόψη τα χαρακτηριστικά του πλοίου ...(όνομα, νηολόγιο) και τον αριθμό των 
μελών του πληρώματος , με την εκτέλεση των δηλουμένων δρομολογίων περιόδου 1/11/.. - 
31/10/.. δεν υφίστανται αποκλίσεις από την εφαρμογή της απαίτησης του Μέρους Α - V ΙΙΙ/1 
του κώδικα της Δ.Σ. 5ΤΟΛ/ 78/95 (Π.Δ. 132/11-6-97) και των όρων περί χρόνου εργασίας της 
οικείας Συλλογικής Σύμβασης Ναυτικής Εργασίας. » 


ΥΠΟΔΕΙΓΜΑ V 

ΚΕΙΜΕΝΟ ΥΠΕΥΘΥΝΗΣ ΔΗΛΩΣΗΣ ΤΟΥ Ν. 1599/86 
(υπογράφεται από τον νόμιμο εκπρόσωπο της πλοιοκτήτριας εταιρείας) 


«...λαμβάνοντας υπόψη τα στοιχεία προσδιορισμού του πλοίου —----(όνομα , 

νηολόγιο) και τις δηλούμενες δρομολογιακές γραμμές , το πλοίο ανταποκρίνεται στις 
δυνατότητες των υπαρχουσών λιμενικών υποδομών των λιμένων που περιλαμβάνονται στις 
γραμμές αυτές , στις τυχόν ειδικές απαιτήσεις σ'αυτές και δεν υφίσταται πρόβλημα ασφαλούς 
προσέγγισης σε όλους τους λιμένες . » 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ VI 


ΑΝΩΤΑΤΗ ΤΙΜΟΛΟΓΗΣΗ ΠΑΡΕΧΟΜΕΝΗΣ ΥΠΗΡΕΣΙΑΣ (ΕΥΡΩ) 

ΟΝΟΜΑ ΠΛΟΙΟΥ: 1 ΤΑΧΥΠΛΟΟ : 2 

ΔΡΟΜΟΛΟΓΙΑΚΗ ΠΕΡΙΟΔΟΣ 1/11/ ... -31/10/.... 


ΓΡΑΜΜΗ/ΕΣ: 3 

α) 

β) 

Υ) 


ΕΠΙΒΑΤΕΣ 


ΚΑΘΑΡΟΣ ΝΑΥΛΟΣ ΟΙΚΟΝΟΜΙΚΗΣ ΘΕΣΗΣ 


Π ΡΟΕΛΕΥΣΗ- Π ΡΟΟΡΙΣΜΟΣ 4 

Χωρίς κλίνη 

Με κλίνη 





ΟΧΗΜΑΤΑ 

ΚΑΘΑΡΟΣ ΝΑΥΛΟΣ ΟΧΗΜΑΤΩΝ επιβατικών ιδιωτικής χρήσης και φορτηγών μεταφοράς 


εμπορευμάτων 


ΠΡΟΕΛΕΥΣΗ-ΠΡΟΟΡΙΣΜΟΣ 

Δίκυκλα 

Ε I X μέχρι 
4,25 μ. 

Φ/Γ ανά μ.μ. 

οχήματος 

Δέματα ανά 

τεμάχιο μέχρι 
250 

μέχρι 250 άνω των 
κ.ε. 250 κ.ε. 







ΟΔΗΓΙΕΣ ΣΥΜΠΛΗΡΩΣΗΣ 

1. Όπως στο έγγραφο εθνικότητας ... . , , 

2. Εάν το πλοίο έχει αναγνωρισθεί σύμφωνα με τον Κώδικα Ταχυπλόων σκαφών ( Η.5.Ό) ή το Κώδικα Δυναμικως Υποστηριζομενων 

καταγράφεται ως ταχύπλοο 

3. Όπως αναφέρονται στη δήλωση δρομολόγησης 

4. Αναφέρονται όλες οι δυνατές συνδέσεις που πραγματοποιεί το πλοίο. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





